Η τράπεζα **TBC** (γεωργιανά: თიბისი ბანკი) είναι μια γεωργιανή τράπεζα που έχει την έδρα της στην Τιφλίδα της Γεωργίας. Το όνομα TBC προέρχεται από τα αρχικώ των αγγλικών λέξεων Tbilisi Business Center (Επιχειρηματικό Κέντρο Τιφλίδας) και χρονολογείται από το 1992. Σήμερα, το TBC είναι το επίσημα καταχωρημένο όνομα της τράπεζας και δεν αποτελεί απλώς συντομογραφία του αρχικού της ονόματος. 

Η τράπεζα TBC είναι εισηγμένη στο Χρηματιστήριο του Λονδίνου.

Ιστορία
-------

Η ιστορία της τράπεζας TBC χρονολογείται από το 1992, όταν δύο Γεωργιανοί επιχειρηματίες, οι Mamuka Khazaradze και Badri Japaridze, μαζί με άλλους Γεωργιανούς εταίρους ίδρυσαν την τράπεζα, το Επιχειρηματικό Κέντρο Τιφλίδας, με τη συντομογραφία TBC. Η τράπεζα ιδρύθηκε με αρχικό κεφάλαιο 500 δολάρια, που ήταν το ποσό που απαιτούνταν για την ίδρυση τράπεζας στη Γεωργία στις αρχές της δεκαετίας του 1990.  Η τράπεζα έλαβε άδεια από την Εθνική Τράπεζα (γενική τραπεζική άδεια υπ' αριθ. 85) στις 20 Ιανουαρίου 1993, ενώ της χορηγήθηκε και άλλη άδεια για τη διεξαγωγή διεθνών συναλλαγών τον Μάιο του 1993.  

Το 1995, η TBC λειτουργούσε με ένα υποκατάστημα και 29 υπαλλήλους, ενώ το συνολικό ενεργητικό της ανερχόταν σε 1,4 εκ. δολάρια. Ο Vakhtang Butskhrikidze, ο οποίος διορίστηκε στην τράπεζα το 1993 και έλαβε τη θέση του Διευθύνοντος Συμβούλου (CEO) της το 1995, έχει παραμείνει στην ίδια θέση μετά τον διορισμό του. 

Στις 11 Ιουνίου 2014, το Χρηματιστήριο Αξιών του Λονδίνου καλωσόρισε την τράπεζα TBC στην Κεντρική Αγορά. Η αρχική δημόσια προσφορά της τράπεζα ήταν 239 εκατομμύρια δολάρια. Η TBC είχε επίσης τη μεγαλύτερη αρχική δημόσια προσφορά στη Γεωργία και τη μεγαλύτερη διεθνή αρχική δημόσια προσφορά από την περιοχή EMEA (Ευρώπη, Μέση Ανατολή και Αφρική).   

Τον Ιανουάριο του 2019, η τράπεζα ανακοίνωσε ότι βρίσκεται υπό εξέταση από την Εθνική Τράπεζα της Γεωργίας σχετικά με τη νομιμότητα ορισμένων συναλλαγών που πραγματοποιήθηκαν το 2007 και το 2008. 

Τον Φεβρουάριο του 2019, η τράπεζα έλαβε εντολή από την Εθνική Τράπεζα της Γεωργίας να ζητήσει από τον πρόεδρο και τον αντιπρόεδρό της να παραιτηθούν βάσει παραβίασης της νομοθεσίας που διέπει τη σύγκρουση συμφερόντων. 

 Τράπεζα TBC, Τιφλίδα
 Τράπεζα TBC, Κουτάισι

Κοινωνική ευθύνη
----------------

Στο πλαίσιο των δραστηριοτήτων κοινωνικής ευθύνης της Τράπεζας, η TBC ίδρυσε το Ταμείο TBC για παροχή βοήθειας προς τα θύματα του πολέμου της Νότιας Οσετίας του 2008. 

Η τράπεζα TBC ίδρυσε επίσης μαζί με άλλους φορείς το ετήσιο βραβείο λογοτεχνίας SABA, με στόχο τη βράβευση των καλύτερων λογοτεχνικών έργων της χρονιάς από το 2003.

Παραπομπές
----------

1. ↑  «Welcome - TBC Bank». *tbcbank.ge*. Ανακτήθηκε στις 21 Απριλίου 2015.
2. ↑  Gorst, Isabel (31 October 2007). «Banking, bricks and water». *Financial Times*. Αρχειοθετήθηκε από το πρωτότυπο στις 7 May 2015. .
3. ↑  «TBC Bank». *ifc.org*. Αρχειοθετήθηκε από το πρωτότυπο στις 5 Νοεμβρίου 2014. Ανακτήθηκε στις 21 Απριλίου 2015.
4. ↑  «TBC Bank, Tbilisi, Georgia - head office, address, phone, website and SWIFT-BIC codes». *banksdaily.com*. Ανακτήθηκε στις 21 Απριλίου 2015.
5. ↑  «Vakhtang Butskhrikidze». *Bloomberg*. Ανακτήθηκε στις 21 Απριλίου 2015.
6. ↑  Sergey Gevenov. «TBC Bank on the London Stock Exchange». *georgiatoday.ge*. Αρχειοθετήθηκε από το πρωτότυπο στις 2 Ιανουαρίου 2015. Ανακτήθηκε στις 21 Απριλίου 2015.
7. ↑  «Agenda.ge - Georgia's TBC Bank welcomed to London Stock Exchange opening market». *agenda.ge*. Αρχειοθετήθηκε από το πρωτότυπο στις 3 Φεβρουαρίου 2015. Ανακτήθηκε στις 21 Απριλίου 2015.
8. ↑  «TBC hopes to deflect Russian fears with $300m LSE listing». *Financial Times*. Ανακτήθηκε στις 21 Απριλίου 2015.
9. ↑  «TBC Bank says unit being investigated by Georgia central bank». Reuters. 9 Ιανουαρίου 2019. Ανακτήθηκε στις 21 Νοεμβρίου 2019.
10. ↑  «TBC Bank Chair And Deputy Chair Asked To Resign From Unit By Regulator». Caucasus Business Week. 1 Φεβρουαρίου 2019. Ανακτήθηκε στις 21 Νοεμβρίου 2019.
11. ↑  «TBC Fund». *tbcfund.ge*. Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 21 Απριλίου 2015.
12. ↑  «Saba». Ανακτήθηκε στις 21 Απριλίου 2015.